CELEX: 31990R1704
Language: el
Date: 1990-06-22 00:00:00
Title: Κανονισμός (ΕΟΚ) αριθ. 1704/90 της Επιτροπής της 22ας Ιουνίου 1990 για τον καθορισμό ειδικών διατάξεων όσον αφορά τις επιστροφές στον τομέα των λιπαρών ουσιών

Avis juridique important

|

31990R1704

Κανονισμός (ΕΟΚ) αριθ. 1704/90 της Επιτροπής της 22ας Ιουνίου 1990 για τον καθορισμό ειδικών διατάξεων όσον αφορά τις επιστροφές στον τομέα των λιπαρών ουσιών  

Επίσημη Εφημερίδα αριθ. L 158 της 23/06/1990 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 1704/90 ΤΗΣ ΕΠΙΤΡΟΠΗΣ  της 22ας Ιουνίου 1990  για τον καθορισμό ειδικών διατάξεων όσον αφορά τις επιστροφές στον τομέα των λιπαρών ουσιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2),  τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή κραμβόσπορων, γογγυλόσπορων και ηλιανθόσπορων (3),  τον κανονισμό (ΕΟΚ) αριθ. 1650/86 του Συμβουλίου της 26ης Μαΐου 1986 για τις επιστροφές και τις εισφορές που εφαρμόζονται κατά την εξαγωγή ελαιολάδου (4), και ιδίως το άρθρο 7,  Εκτιμώντας:  ότι, λαμβανομένων υπόψη των σημερινών συνθηκών στην Ομοσπονδιακή Δημοκρατία της Γερμανίας και των αποτελεσμάτων τους επί της καταστάσεως των αγορών, είναι σκόπιμο να μην καθοριστεί επιστροφή για τα προϊόντα που εξάγονται προς τον προορισμό αυτό· ότι δεν πρέπει να ληφθεί υπόψη αυτός ο μη καθορισμός του χαμηλότερου ποσού της χορηγούμενης επιστροφής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο μη καθορισμός της επιστροφής κατά την εξαγωγή προς την Ομοσπονδιακή Δημοκρατία της Γερμανίας ελαιολάδου και ελαιούχων σπόρων δεν λαμβάνεται υπόψη:  - όσον αφορά τον καθορισμό του χαμηλότερου ποσού της επιστροφής κατά την έννοια του άρθρου 20 του κανονισμού (ΕΟΚ) αριθ. 3665/87 της Επιτροπής (5),  - όσον αφορά την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 656/80 του Συμβουλίου (6).  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 280 της 29. 9. 1989, σ. 2.  (3) ΕΕ αριθ. 125 της 26. 6. 1967, σ. 2461/67.  (4) ΕΕ αριθ. L 145 της 30. 5. 1986, σ. 8.  (5) ΕΕ αριθ. L 351 της 14. 12. 1987, σ. 1.  (6) ΕΕ αριθ. L 62 της 7. 3. 1980, σ. 5.